CIV.  Guillelmo de Monstrolio  [al.,  Monasteriolo].--Nisi coram Ecclesia consanguinitate probata. uxorem dimittere non licet.   (Anno 1061-73.) [MANSI,  Concil.  XIX, 980.]
Multorum relatione cognovimus te propriam velle abjicere uxorem et adhaerere alteri, praetendentem consanguinitatis occasionem. Unde apostolica auctoritate interdicendo mandamus tibi ut hanc quam nunc habes uxorem nullatenus praesumas dimittere vel aliam ducere, donec episcoporum religiosorum concilium causam istam examinaverit.